  Виталий Пронин Февраль толэзе калык доры жагез поттэм понна квитанциос вуылозы ни. Соосъя тыриськыны яке юалляськыны луоз «ЭнергосбыТ-Плюс» предприятилэн офисъёсаз. Шаерамы солэн 31 филиалъёсыз кылдозы. Куд-ог бадӟым ёрос центръёсын предприятилэн ёзэтъёсыз далайгес ужало ини. Февралёзь выль офисъёсыз усьтӥськозы на 11 ёросъёсын: Яр, Колхозной ульча, 1 (Сбербанк); Юкаменск, Победа ульча, 1 (Сбербанк); Красногорск, Ленин ульча, 64 (Сбербанк); Дэбес, Ленин ульча, 2 (Ростелеком); Якшур-Бӧдья, Пушина ульча, 109 (Сбербанк); Сьӧлта, Юбилейной урам, 11 а (Сбербанк); Сюмси, Советской урам, 47 а (Сбербанк); Вавож, Интернациональной урам, 44 а; Шаркан, Ленин ульча, 23 (Ижкомбанк); Кияса, Ломоносов урам, 31; Грак, Октябрьлы 70 ар урам, 20 а. Офисъёс жаг поттон понна квитанциос дасялозы; жаг понна тыриськонъёсты кутылозы; адями но улос оператор куспын огкыл гожтыны юрттозы; квартираосын яке коркаосын улӥсьёслэсь, прописать каремъёслэсь лыдзэс чаклалозы; перерасчёт лэсьтонэн вырозы; жаген выль сямен нюръяськон пумысен валэктон уж нуозы.  